craciuncg/RoMedQA_v1 huggingface dataset:
Alegeți varianta corectă:
1. testiculul prezintă la interior o membrană conjunctivă numită albuginee cu rol de a menține 
în tensiune canalul epididimar
2. parenchimul testicular este străbătut de septuri conjunctive care delimitează lobulii 
testiculari (în număr de 250-300 / testicul)
3. testiculul este un organ nepereche având forma unui ovoid turtit transversal, situat în bursa 
scrotală
4. funcția endocrină a testiculului se realizează prin celulele interstițiale ale parenchimului 
testicular care secretă progesteronul
5. epididimul are forma unei virgule și este așezat pe marginea anterioară a testiculului
Răspuns corect: 2
Despre trompa uterină se poate face următoarea afirmație:
1. extremitatea sa laterală are un orificiu care se deschide în uter
2. este un organ glandular nepereche
3. se află sub vezica urinară
4. vascularizația este asigurată de ramuri ce provin din artera ovariană și uterină
5. reprezintă sediul formării ovocitului I
Răspuns corect: 4
Afirmațiile privind glicemia sunt adevărate cu o excepție:
1. este scăzută de adrenalină, prin stimularea glicogenolizei
2. este crescută de glucagon, prin stimularea glicogenolizei și gluconeogenezei
3. reprezintă concentrația glucozei în sânge
4. este scăzută de către insulină, prin facilitarea pătrunderii și utilizării celulare a glucozei
5. are valoare normală de 65-110 mg la 100mL de sânge
Răspuns corect: 1
Stratul papilar al dermului conține:
1. glande exocrine
2. foliculi piloși
3. fibre musculare
4. receptori tactili
5. niciun răspuns corect
Răspuns corect: 4
Molecula cu cel mai mare număr de legături fosfat macroergice este:
1. acidul adenozinmonofosforic (AMP)
2. acidul adenozindifosforic (ADP)
3. fosfocreatina (PC)
4. acidul adenozintrifosforic (ATP)
5. niciun răspuns corect
Răspuns corect: 3
Alegeți varianta falsă cu privire la urechea medie:
1. este o cavitate pneumatică săpată în stânca temporalului
2. mușchiul ciocanului amplifică vibrațiile sonore slabe
3. timpanul separă urechea medie de cea externă
4. nu are nicio relație cu aparatul vestibular
5. la nivelul peretelui său anterior se deschide trompa lui Eustachio
Răspuns corect: 2
În cazul unui pacient care suferă de mixedem:
1. durata ciclului cardiac depășește 1 secundă
2. rata consumului de O2 la nivel celular este crescută
3. rata metabolică redusă determină scădere în greutate
4. eliberarea acizilor grași din țesutul adipos este crescută
5. niciun răspuns corect
Răspuns corect: 1
Selectați enunțul fals cu privire la digestia și absorbția lipidelor:
1. se absorb prin același mecanism precum vitamina K
2. se absorb în prezența pigmenților biliari și a lecitinei
3. trec din lumenul intestinal în vasul chilifer
4. hidroliza trigliceridelor se face până la acizi grași și monogliceride
5. în compoziția miceliilor intră colesterolul și lecitina
Răspuns corect: 2
Alegeți afirmația falsă:
1. ridicarea grilajului costal mărește diametrul antero-posterior al cavității toracice cu aproximativ 20% în inspirația maximă
2. minut-volumul respirator este egal cu produsul dintre volumul curent și frecvența respiratorie
3. presiunea pleurală variază cu fazele respirației
4. capacitatea pulmonară totală este egală cu suma dintre capacitatea inspiratorie și capacitatea vitală, fiind de 5000 mL
5. pentru a permite pătrunderea aerului în plămâni în timpul inspirației, presiunea în alveole trebuie să scadă sub presiunea atmosferică
Răspuns corect: 4
Secționarea canalului ce trece lateral de vezica urinară înainte de unirea cu canalul veziculei seminale:
1. întrerupe comunicarea dintre canalul epididimar și canalul deferent
2. întrerupe secreția glandei prostatice
3. stopează pătrunderea în ejaculat a fluidului vâscos al glandelor ce se deschid în uretră
4. blochează lichidul seminal al veziculelor seminale
5. blochează drumul spermiilor spre canalul ejaculator
Răspuns corect: 5
Efectul sistemelor simpatic și parasimpatic nu este antagonist în cazul:
1. ritmului cardiac
2. pupilei
3. salivației
4. bronhiilor
5. niciun răspuns corect
Răspuns corect: 3
Este corect să afirmăm despre activitatea cardiacă:
1. diastola generală corespunde unei părți din diastola atrială și începutul diastolei ventriculare
2. începutul diastolei generale corespunde unui zgomot cardiac care este de tonalitate joasă
3. sistola ventriculară debutează cu deschiderea valvelor semilunare
4. debitul cardiac în repaus este de aproximativ 3,5 L/min
5. niciun răspuns corect
Răspuns corect: 1
Alegeți afirmația corectă cu privire la vasopresină:
1. în caz de hiposecreție determină pierderi mari de apă prin urină - diabet insipid
2. este secretată de lobul posterior hipofizar
3. determină reabsorbția Na+ la nivelul tubilor uriniferi contorți distali și colectori
4. crește secreția glandelor exocrine
5. în doze mari produce retenție de Na+ și apă
Răspuns corect: 1
Efectele adrenalinei asupra aparatului cardio-vascular sunt următoarele, cu o excepție:
1. dilată vasele din piele
2. crește excitabilitatea inimii
3. hipertensiune
4. tahicardie
5. vasoconstricție
Răspuns corect: 1
Alegeți afirmația FALSĂ:
1. unda P, de pe traseul EKG, reprezintă depolarizarea atrială
2. artera carotidă externă irigă gâtul, regiunile occipitală și temporală și viscerele feței
3. zgomotul II cardiac este mai scurt, mai acut și mai puțin intens
4. cardiopatia ischemică se datorează scăderii debitului sanguin la nivelul circulației coronariene
5. în inspirație, datorită ridicării diafragmului, efectul de presă abdominală este accentuat, împingând sângele spre inimă
Răspuns corect: 5
Asociați tipul de țesut conjunctiv cu localizarea: 1. țesut conjunctiv reticulat, 2. țesut conjunctiv dens, 3. țesut conjunctiv elastic, 4. țesut conjunctiv lax, 5. țesut conjunctiv pigmentar, a. între piele și mușchi, b. aponevroze, c. în structura ochiului, d. între celulele splinei, e. ligamente intervertebrale
1. 1-d, 2-c, 3-a, 4-b, 5-e
2. 1-c, 2-b, 3-a, 4-e, 5-c
3. 1-d, 2-b, 3-e, 4-a, 5-c
4. 1-a, 2-b, 3-c, 4-d, 5-e
5. niciun răspuns corect
Răspuns corect: 3
Secționarea jumătății drepte a măduvei spinării la nivelul T5 determină:
1. lipsa transmiterii sensibilității kinestezice a piciorului drept
2. lipsa transmiterii sensibilității protopatice a brațului drept
3. lipsa transmiterii sensibilității kinestezice a brațului drept
4. lipsa transmiterii sensibilității epicritice a piciorului stâng
5. lipsa transmiterii sensibilității protopatice a piciorului drept
Răspuns corect: 1
Alegeți varianta falsă:
1. datorită elasticității arteriale unda de șoc sistolică este amortizată
2. hemodinamica studiază circulația sângelui
3. contractilitatea vaselor se datorează prezenței fibrelor musculare netede din pereții vaselor
4. sângele se deplasează în circuit deschis și într-un singur sens
5. contractilitatea vasculară permite un control fin al distribuției debitului cardiac către diferite organe
Răspuns corect: 4
Originea aparentă a nervului glosofaringian se află în:
1. pe fața anterioară a punții
2. șanțul bulbopontin
3. șanțul preolivar
4. șanțul retroolivar
5. pe fața posterioară a punții
Răspuns corect: 4
Privitor la sânge, este corect să se afirme:
1. în timpul sistolei ventriculului drept crește afluxul venos spre atriul drept
2. volumul total sangvin reprezintă circa 8% din mediul intern al organismului
3. creșterea volumului plasmatic produce scăderea presiunii arteriale
4. scăderea vâscozității lui produce creșterea rezistenței periferice
5. viteza sângelui în vasele microcirculației este mai mare decât în ramurile arterei aorte
Răspuns corect: 1
Volumul curent:
1. se mai numește și volum expirator de rezervă
2. este de aproximativ 1500 ml
3. este volumul de aer care rămâne în plămân și după o expirație forțată
4. este volumul de aer inspirat și expirat în timpul unei respirații normale
5. reprezintă un volum suplimentar de aer care poate fi inspirat peste volumul rezidual
Răspuns corect: 4
Selectați afirmația falsă:
1. pentru calea sensibilității kinestezice, deutoneuronul se află în nucleii gracilis și cuneat din punte
2. pia mater este o membrană conjunctivo-vasculară, cu rol nutritiv
3. fasciulele de asociație se află situate profund, în imediata vecinătate a substanței cenușii
4. pentru sensibilitatea dureroasă, ca și pentru cea termică, receptorii sunt terminațiile nervoase libere
5. fasciculul spinocerebelos dorsal străbate numai bulbul și apoi, pe calea pedunculului cerebelos inferior, ajunge la cerebel
Răspuns corect: 1
Care dintre afirmațiile privind transportul sangvin al CO2 sunt adevărate?
1. CO2 se poate combina reversibil cu ionii de Fe++ din molecula de hemoglobină
2. se realizează sub formă de bicarbonat plasmatic, obținut prin fenomenul migrării clorului (fenomenul de membrană Hamburger), care are loc la nivelul hematiilor
3. se realizează la nivel plasmatic sub formă de carbaminohemoglobină
4. în plasmă, CO2 se combină cu grupările NH2 terminale din lanțurile proteice ale hemoglobinei
5. CO2 se dizolvă în plasmă în proporție de 10%
Răspuns corect: 2
Alegeți varianta FALSĂ privind presiunea arterială:
1. poate fi măsurată cu sfigmomanometrul
2. în cursul diastolei zgomotele Korotkoff nu se mai aud
3. presiunea diastolică este de ~ 80 mm Hg
4. presiunea sistolică este ~ 120 mm Hg
5. se ascultă zgomotele Korotkoff datorate curgerii turbulente ale sângelui
Răspuns corect: 2
În legătură cu organele importante ale sistemului reproducător masculin, următoarele afirmații sunt adevărate:
1. uretra masculină are aproximativ 15 cm lungime când penisul este relaxat
2. spermatozoizii au mai multe regiuni: cap, gât, piesa intemediară și coada
3. ductul deferent reprezintă locul unde spermatozoizii devin mobili
4. penisul conține o structură ce este înconjurată de un pliu al pielii care poate fi îndepărtat chirurgical
5. niciun răspuns corect
Răspuns corect: 4
Alegeți varianta CORECTĂ privind sarcomerul:
1. se găsește în sarcoplasmă
2. are 100 μ lungime
3. reprezintă organizarea miofibrilelor de-a lungul axului lor longitudinal
4. este unitatea morfologică a mușchiului scheletic
5. activitatea musculară nu are loc în sarcomere
Răspuns corect: 3
Stimulând un neuron senzitiv se declanșează un potențial de acțiune. Dublând intensitatea stimulului:
1. se declanșează un potențial de acțiune de intensitate mai mare
2. potențialul de acțiune se propagă mai rapid de-a lungul axonului
3. se declanșează potențial de acțiune la conul de emergență al axonului
4. în decursul unui potențial de acțiune intră mai mulți ioni de Na+ în celulă
5. niciun răspuns corect
Răspuns corect: 3
Referitor la metabolismul glucidelor:
1. rata de transport intramitocondrial a acidului piruvic crește în boala Basedow Graves
2. glicoliza necesită oxigen, deci este considerat un proces aerob
3. în etapa de transformare a 3 fosfogliceraldehidei în acid 1,3 difosfogliceric a glicolizei se produc 2 molecule de NADH
4. în toate celulele corpului se produce acid lactic în urma glicolizei anaerobe
5. niciun răspuns corect
Răspuns corect: 3
Privitor la filtrarea glomerulară la nivelul tuturor nefronilor din ambii rinichi, este adevărată afirmația:
1. cantitatea normală de filtrat care se formează zilnic este de aproximativ 180 L
2. presiunea coloid-osmotică a proteinelor din capsula Bownman este 18 mmHg
3. presiunea din capilarele glomerulare este egală cu presiunea arterială sistolică
4. presiunea coloid-osmotică a proteinelor plasmatice din capilare este 0 mmHg
5. presiunea din capsula Bowman este aproximaiv 32 mmHg
Răspuns corect: 1
Edemul localizat la nivelul membrului superior drept poate fi cauzat de:
1. creșterea volumului transcelular de la nivelul brațului drept
2. tromboza venei jugulare externe drepte
3. creșterea presiunii hidrostatice în capilarele de la nivelul antebrațului drept
4. obstrucția ductului toracic
5. niciun răspuns corect
Răspuns corect: 3
Despre glandele lui Brunner se poate spune că:
1. au secreție endocrină
2. sunt aglomerări de țesut limfoid
3. se găsesc în mucoasa duodenală
4. produc mucus alcalin
5. secretă enzime
Răspuns corect: 4
Edemul unilateral poate să apară în următoarele situații:
1. ateroscleroza arterelor renale
2. leziune la nivel hepatic
3. insuficiența cardiacă
4. tumoră de dimensiuni mari la nivelul mediastinului ce comprimă ductul toracic
5. niciun răspuns corect
Răspuns corect: 4
Creșterea organismului este stimulată de următorii hormoni, cu excepția:
1. hormonii tiroidieni
2. insulina
3. hormonii gonadici
4. hormonul somatotrop
5. hormonii mineralocorticoizi
Răspuns corect: 5
Despre proteinele membranare putem afirma:
1. cele transmembranare nu permit pasajul ionic
2. alcătuiesc un bistrat hidrofob
3. împiedică transferul moleculelor hidrosolubile
4. sunt distribuite omogen în membrană
5. proteinele externe pot juca rol de receptori
Răspuns corect: 5
Adrenalina exercită efect dilatator asupra vaselor din:
1. viscere
2. tegument
3. mucoase
4. mușchiul striat
5. niciun răspuns corect
Răspuns corect: 4
Receptorii otolitici sunt stimulați de:
1. viteza cu care se mișcă endolimfa
2. forțele de inerție
3. mișcarea perilimfei în rampa timpanică
4. viteza cu care se mișcă utricula
5. mișcarea perilimfei în rampa vestibulară
Răspuns corect: 2
Alegeți afirmația FALSĂ cu privire la analizatori:
1. receptorul este o formațiune specializată, care poate percepe o anumită formă de energie, sub formă de stimuli
2. segmentul intermediar este format din căile nervoase prin care impulsul nervos este transmis la scoarța cerebrală
3. fiecare analizator este alcătuit din trei segmente
4. pielea este alcătuită, de la suprafață spre profunzime, din trei straturi: dermul, hipodermul, epidermul
5. pielea este un imens câmp receptor
Răspuns corect: 4
Următorii nervi cranieni au o componentă parasimpatică cu excepția:
1. nervului vag
2. nervului oculomotor
3. nervului glosofaringian
4. nervului facial
5. nervului hipoglos
Răspuns corect: 5
Precizați afirmația FALSĂ:
1. lobulii testiculari sunt în număr de 250-300 pentru fiecare testicul
2. vaginul este un conduct musculo-conjunctiv lung de 7-9 cm
3. testiculul este învelit la suprafață de o membrană conjunctivă de culoare albă-sidefie, rezistentă și extensibilă, ținând în tensiune parenchimul testicular
4. vascularizația penisului este asigurată de ramuri din artera rușinoasă internă
5. după eliminarea ovocitului, foliculul ovarian matur se transformă în corp galben, secretând progesteron și estrogeni
Răspuns corect: 3
Alegeti afirmația corectă:
1. micțiunea este procesul de umplere a vezicii urinare atunci când este goală
2. vezica urinară este o cavitate cu peretii alcătuiți din musculatură striată formată din două părți: corp și col
3. reflexul de micțiune este un reflex controlat în întregime de măduva spinării
4. urina conține 5% apă și 95% substanțe minerale și substanțe organice
5. sfincterul extern al vezicii urinare este alcătuit în întregime din mușchi neted
Răspuns corect: 3
Stabiliți afirmația corectă despre reflexul ahilian:
1. este stimulat de hormonii tiroidieni
2. receptorii sunt celule mononucleate
3. în sinapsa dintre axonul neuronului senzitiv și motoneuronul α se eliberează monoxid de azot
4. efectorul este un mușchi multiunitar
5. prelungirea celulipetă a neuronului somatosenzitiv este scurtă
Răspuns corect: 1
Femurul:
1. aparține oaselor late
2. aparține scheletului piciorului
3. se articulează cu coxalul și tibia
4. nu poate prezenta între diafiză și epifize cartilaje de creștere
5. corecte variantele B și C
Răspuns corect: 3
Una dintre următoarele structuri nu aparține urechii medii:
1. fereastra ovală
2. mușchiul scăriței
3. lama spirală osoasă
4. lanțul articulat de oscioare
5. mușchiul ciocanului
Răspuns corect: 3
Avem următoarea secvență AAATTAGCCAGTAGTA ce aparține unei catene de ADN:
1. ordinea în ARN de transport este UUUAAUCGGUCAUCAU
2. ordinea în ARN de transport este AAAUUACCCAGUAGUA
3. ordinea bazelor în ARN mesager va fi UUUAAUCGGUCAUCAU
4. ordinea bazelor în ARN mesager va fi TTTATTCGGTCATCAT
5. niciun răspuns corect
Răspuns corect: 3
Aparțin sistemului venos al marii circulații următoarele vene:
1. venele brahiocefalice dreaptă și stângă, care prin fuzionare formează vena cavă superioară
2. vena iliacă externă, care strânge sângele venos de la nivelul membrului inferior și al viscerelor din bazin
3. vena portă, care se formează din unirea venelor mezenterică superioară, mezenterică inferioară și renale
4. venele superficiale subcutanate de la nivelul membrelor, care însoțesc arterele și se varsă în venele profunde
5. vena cavă superioară, care strânge sângele venos de la creier, cap, gât prin venele subclaviculare
Răspuns corect: 1
Glucocorticoizii au următoarele efecte asupra organelor și țesuturilor:
1. creșterea numărului de neutrofile, plachete, hematii
2. cresc numărul de eozinofile și bazofile circulante
3. inhibă catabolismul în sistemul osos
4. limfocitoză
5. scad stabilitatea membranelor lizozomale
Răspuns corect: 1
Care dintre următoarele afirmații este incorectă?
1. glucagonul are efect gluconeogenetic
2. insulina este singurul hormon cu efect anabolizant pentru toate metabolismele intermediare
3. diabetul zaharat se caracterizează prin valori crescute ale glicemiei la determinări repetate
4. glucagonul produce lipoliză
5. excesul secreției de insulină duce la apariția diabetului zaharat
Răspuns corect: 5
Referitor la atomul de carbon este adevărat că:
1. în jurul nucleului se învârt, în total, 4 electroni
2. nucleul conține 6 electroni
3. poate să primească 4 electroni pentru ca stratul extern să devină complet
4. numărul de masă este 4
5. niciun răspuns corect
Răspuns corect: 3
Un bărbat cu greutatea de 70 de kg are un hematocrit de 50%. În această situație, cantitatea aproximativă de globuline din plasmă este:
1. 0,2 - 0,5 kg
2. > 0,5 kg
3. < 0,1 kg
4. 0,1 - 0,2 kg
5. niciun răspuns corect
Răspuns corect: 3
Tonusul sfincterului intern al vezicii urinare oprește pătrunderea urinei la nivelul:
1. uretrei
2. uterului
3. rinichiului
4. ureterului
5. niciun răspuns nu este corect
Răspuns corect: 1
Cu privire la membrana celulară, nu putem afirma:
1. conține glicoproteine și glicolipide atașate pe fața ei externă
2. are proteine dispuse pe fața externă, pe fața internă și transmembranar
3. este alcătuită, în principal, din fosfolipide și proteine
4. componenta proteică este cea care realizează funcțiile sale specializate
5. proteinele sunt uniform distribuite în cadrul structurii lipidice
Răspuns corect: 5
Alegeți afirmația CORECTĂ:
1. vitamina PP are rol în metabolismul glucidic și protidic dar nu și în cel energetic
2. glucagonul secretat de celulele α pancreatice (70% din totalul celulelor secretorii) stimulează gluconeogeneza
3. dereglarea metabolismului lipidic poate avea efecte asupra procesului de coagulare
4. eficiența transferului de căldură prin catabolismul unui mol de glucoză este de 66%
5. fosfocreatina conține 13000 de calorii/mol și acționează ca agent de legătură pentru transferul de energie între principiile alimentare și sistemele funcționale celulare
Răspuns corect: 3
Alegeți varianta falsă:
1. cantitatea de filtrat glomerular care se formează într-un minut prin toți nefronii unui rinichi se numește debitul filtrării glomerulare
2. nefronii juxtamedulari sunt extrem de importanți în mecanismul contracurent prin care rinichiul produce urină concentrată
3. în jurul sistemului tubular al rinichiului există o rețea capilară peritubulară
4. nefronii juxtamedulari au anse Henle lungi care coboară adânc în medulară
5. filtratul glomerular este o plasmă care nu conține proteine în cantități semnificative
Răspuns corect: 1
În structura foliculului tiroidian intră:
1. celule ”C”
2. celule cu nucleu excentric
3. celule epiteliale secretoare
4. celule reticulare
5. astrocite
Răspuns corect: 3
Oligodendrocita:
1. produce teaca de mielină a mai multor axoni ai SNC
2. se găsește la nivelul dendritelor neuronilor SNP
3. este o celulă care produce teaca de mielină pentru un singur axon al sistemului nervos periferic (SNP)
4. este o celulă care produce teaca de mielină pentru un singur axon al sistemului nervos central (SNC)
5. produce teaca de mielină a mai multor axoni ai neuronilor SNP
Răspuns corect: 1
În ceea ce privește organele anexe ale sistemului reproducător masculin, următoarele afirmații sunt false:
1. secreția glandelor bulbouretrale activează spermatozoizii
2. secreția glandei prostatice contribuie la mobilitatea gameților
3. penisul prezintă 2 corpi spongioși care înconjoară corpul cavernos
4. vezicula seminală produce 60% din volumul lichidului seminal
5. niciun răspuns corect
Răspuns corect: 3
Alegeți afirmația corectă:
1. impulsurile senzoriale sexuale feminine sunt transmise către segmentele dorsale ale măduvei spinării și de aici la encefal
2. componenta exocrină gonadică asigură secreția hormonilor sexuali
3. spermatocitul secundar este haploid
4. în perioada ciclului ovarian au loc modificări doar la nivelul uterului
5. uterul este un organ parenchimatos, musculos și impar
Răspuns corect: 3
Moleculele CMH II (Complex Major de Histocompatibilitate):
1. pot pătrunde în corp consecutiv unei înțepături de țânțar
2. sunt prezente pe suprafața tuturor celulelor organismului
3. sunt proteine și polizaharide proprii fiecărei persoane
4. leagă antigene străine organismului și astfel stimulează limfocitele
5. niciun răspuns corect
Răspuns corect: 4
Alegeți afirmația falsă referitoare la metabolismul intermediar al proteinelor:
1. aminoacizii pot traversa membrana celulară prin difuziune facilitată
2. aminoacizii sunt degradați în scopul consumului energetic doar în cazuri extreme
3. concentrația normală a aminoacizilor în sânge este de 65-110 mg/100 mL plasmă
4. aminoacizii nu pot difuza prin porii membranei celulare
5. sinteza proteinelor este stimulată de hormonii estrogeni
Răspuns corect: 3
Spermatogeneza este stimulată de:
1. adrenalina
2. insulina
3. FSH
4. LH
5. testosteron
Răspuns corect: 3
Alegeți varianta falsă privind substanța albă a emisferelor cerebrale:
1. fibrele de asociație leagă regiuni din aceeași emisferă cerebrală
2. corpul calos este legat de emisferele cerebrale prin fibre comisurale
3. fibrele comisurale unesc scoarța cerebrală cu centrii subiacenți
4. fornixul se mai numește și trigon cerebral
5. este formată din fibre comisurale, de proiecție și de asociație
Răspuns corect: 3
Alegeți varianta falsă:
1. sângele se deplasează în circuit deschis și într-un singur sens
2. contractilitatea vaselor se datorează prezenței fibrelor musculare netede din pereții vaselor
3. datorită elasticității arteriale unda de șoc sistolică este amortizată
4. hemodinamica studiază circulația sângelui
5. contractilitatea vasculară permite un control fin al distribuției debitului cardiac către diferite organe
Răspuns corect: 1
Următoarele afirmații sunt corecte, cu o excepție:
1. infertilitatea masculină poate să apară când numărul de spermatozoizi este mai mic de 20 milioane/mL spermă
2. la nivelul măduvei toraco-lombare se află centrii reflecși ai actului sexual masculin
3. spermatogonia este o celulă diploidă
4. lobulii testiculari sunt în număr de 500-600 în ambii testiculi
5. tonusul epiteliului spermatogenic este menținut de testosteron
Răspuns corect: 2
Care din urmatoarele afirmații este adevărată:
1. eliberarea de energie din glucoză poate fi făcută și prin calea pentozo-fosfaților
2. cele două molecule de acid piruvic rezultate dintr-o moleculă de glucoză, pot fi transformate, în prezența oxigenului, în două molecule de acetil coenzima A, care vor intra în ciclul Krebs, desfășurat la nivel celular
3. insulina, ca urmare a stimulării utilizării glucozei, atrage scăderea lipogenezei și creșterea lipolizei
4. lipidele intră în constituția unor sisteme de citomembrane (de exemplu, lecitina)
5. la nivel celular, acizii grași trec printr-un proces de oxidare cu eliberare de energie, ori pot fi utilizați pentru resinteza diferiților compuși lipidici
Răspuns corect: 1
Inflamația mucoasei intestinului gros se numește:
1. faringită
2. gastrită
3. enterocolită
4. pancreatită
5. stomatită
Răspuns corect: 3
Care dintre următoarele afirmații privind cisterna chili sunt adevărate?
1. colectează limfa de la membrul superior stâng, jumătatea stângă a capului și gâtului
2. reprezintă originea canalului toracic
3. reprezintă originea venei limfatice drepte
4. străbate diafragma
5. la nivelul ei se varsă canalul toracic
Răspuns corect: 2